Diari Oficial de la Generalitat Valenciana


Sumari del DOGV 5280, del 14-06-2006 (2006/6305)

RESOLUCIÓ de 25 d'abril de 2006, del Servici Territorial d'Energia d'Alacant, per la qual s'atorga l'autorització administrativa, s'aprova el projecte d'execució i es reconeix, en concret, la utilitat pública del projecte línia aèria i subterrània de mitjana tensió 20 kV D/C i 4/C entre ET Rocamora i ET Orihuela, als termes municipals de la Granja de Rocamora i Redován (Alacant). Expedient ATLINE/2005/57/03.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5280

Data del DOGV
:   14-06-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/6305


Data del document
:   25-04-2006

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Granja de Rocamora
    * Redován
    * empresa privada
    * subministrament d'energia elèctrica

RESOLUCIÓ de 25 d'abril de 2006, del Servici Territorial d'Energia d'Alacant, per la qual s'atorga l'autorització administrativa, s'aprova el projecte d'execució i es reconeix, en concret, la utilitat pública del projecte línia aèria i subterrània de mitjana tensió 20 kV D/C i 4/C entre ET Rocamora i ET Orihuela, als termes municipals de la Granja de Rocamora i Redován (Alacant). Expedient ATLINE/2005/57/03. [2006/6305]  
Per Resolució de 7 de juliol de 2005, del Servici Territorial d'Energia d'Alacant, es va sotmetre a informació pública la sol·licitud d'autorització administrativa, l'aprovació del projecte d'execució, el reconeixement en concret d'utilitat pública i la relació concreta i individualitzada dels béns i dels drets afectats pel projecte línia aèria i subterrània de mitjana tensió 20 kV D/C i 4/C entre ET Rocamora i ET Orihuela, als termes municipals de la Granja de Rocamora i Redován (Alacant), amb la petició prèvia, a l'empara de l'article 5 del Reglament d'Expropiació Forçosa, de l'entitat beneficiària, Iberdrola Distribución Eléctrica, SA, i es van publicar els anuncis en el Diari Oficial de la Generalitat amb data 25 de novembre de 2005, en el Butlletí Oficial de la Província d'Alacant amb data 31 d'agost de 2005, i en el diari La Verdad amb data 5 d'agost de 2005.   
Durant el període d'informació pública es van presentar informes: Telefónica de España, S.A, va prestar la seua conformitat al projecte, sempre que es respecten les cotes mínimes indicades en este i les prescripcions de l'acord UNESA-CTNE i el seu protocol addicional; la Unitat de Carreteres a Alacant de la Demarcació de Carreteres de l'Estat a la Comunitat Valenciana va indicar les condicions que s'hauran de tindre en compte en l'execució de l'obra, així com que Iberdrola haurà de sol·licitar davant d'eixe organisme l'oportuna autorització.  
L'entitat beneficiària va manifestar la seua conformitat amb els informes referits.  
Atés que s'han respectat en la major mesura possible els drets dels particulars, i s'han fet compatibles en els aspectes tècnics, econòmics i mediambientals amb un traçat racional de les instal·lacions, i sense perjuí de les corresponents indemnitzacions que hauran de determinar-se per mutu acord o per mitjà del corresponent expedient de preu just pel Jurat Provincial d'Expropiacions.  
En virtut d'això, de conformitat amb el que disposa el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, en el Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediment d'autorització d'instal·lacions d'energia elèctrica i en els articles 53 i 54 de la Llei 54/1997, de 27 de novembre, del Sector Elèctric (BOE del 28/11/1997).  
Este Servici Territorial d'Energia, resol:  
Primer  
Autoritzar administrativament, la instal·lació d'una línia aèria i subterrània de mitjana tensió 20 kV D/C i 4/C entre ET Rocamora i ET Orihuela, als termes municipals de la Granja de Rocamora i Redován (Alacant).  
Segon  
Aprovar el projecte tècnic per a la instal·lació de la línia aèria i subterrània de mitjana tensió 20 kV D/C i 4/C entre ET Rocamora i ET Orihuela, als termes municipals de la Granja de Rocamora i Redován (Alacant).  
Tercer  
Declarar, en concret, la utilitat pública dels trams de la .línia elèctrica. autoritzada en el punt primer de la present resolució, la qual cosa porta implícita la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afecció a les finques particulars, incloses en la relació publicada en el Diari Oficial de la Generalitat i en el Butlletí Oficial de la Província en data 25 de novembre de 2005, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1,159,160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediment d'autorització d'instal·lacions d'energia elèctriques.  
Quart  
Publicar i notificar la present resolució d'acord amb el que establix el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i significar que la publicació d'esta es realitzarà igualment a l'efecte que determina l'article 59.5 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, s'ha intentat la notificació i no s'ha pogut realitzar.  
Cinqué  
El termini d'execució de les obres i les instal·lacions serà de dotze mesos a partir de l'ocupació real de les finques afectades.  
Sisé  
Les instal·lacions que s'autoritzen per la present resolució hauran de realitzar-se d'acord amb el projecte i la resta de documentació tècnica presentada, i queden especificats en les dades bàsiques següents: tensió nominal: 20 kV; longitud del tram aeri: 1.608 metres; longitud del tram subterrani: 241 metres; núm. de suports: 15; conductors: tipus LA-1100 amb secció equivalent de 116 mm2 de Al en el tram aeri projectat, amb formació doble i quàdruple circuit i amb un conductor per fase i conductor de 240 mm2 HEPRZ-1 12/20 kV per al tram subterrani; origen i final: origen en la ST Rocamora i final en l'ET Orihuela.  
Seté  
Iberdrola Distribución Eléctrica, SA, donarà compte de l'acabament de les instal·lacions a este Servici Territorial per al seu reconeixement definitiu i l'alçament de l'acta de posada en servici de les instal·lacions, sense este requisit no podran entrar en funcionament.  
Huité  
L'Administració es reserva el dret a deixar sense efecte esta autorització en el moment en què es demostre l'incompliment de les condicions expressades, per la declaració inexacta de les dades subministrades o una altra causa excepcional que ho justifique.  
Contra esta resolució, que no posa fi a la via administrativa es pot interposar recurs d'alçada davant de la Direcció General d'Energia (c/ Colom 1, 46979 València) en el termini d'un mes comptador des de l'endemà de la notificació de la present, de conformitat amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Alacant, 25 d'abril de 2006.. El cap del Servici Territorial d'Energia: Miguel García Mengual.